
Samo štrajk Srbiju spasava 

Ti pajaci veruju da je njihova bezidejnost samo njihova, i da gazde iz MMF-a ima- 
ju neka rešenja za probleme u sistemu koji je u potpunosti otišao dođavola. 


Uprkos brutalnom napadu na mentalno 
zdravlje svih nas, napadu koji sprovode 
političarski gadovi svojom imbecilnom 
predizbornom kampanjom, stvari se razvi- 
jaju u boljem pravcu. Koristeći nestabil- 
nost vladajuće klase pred nastupajućom 
rekonfiguracijom parlamentarnog terena, 
radnice i radnici u Srbiji su krenuli da se 
intenzivnije nego pre štrajkovima bore za 
svoja prava. 

Više stotina članova Samostalnog sindika- 
ta predškolskog vaspitanja i obrazovanja 
protestovalo je ispred zgrade Vlade Srbije 
zahtevajući da se donese uredba kojom bi 
bile izjednačene plate vaspitačima u celoj 
državi. Protestuje i nekoliko stotina radni- 
ka kruševačkih preduzeća „14. Oktobar” 
i „Župa”, koji su na okupljanju ispred gra- 
dske skupštine najavili da će se preseliti 
u prostorije firmi i ostati tamo sve dok im 
nadležni ne overe zdravstvene knjižice. Ta- 
kođe, poljoprivrednici su u sredu započeli 
protestnu vožnju na 80 mesta u Vojvodini 
i na 27 putnih pravaca u centralnoj Srbiji, 
kojom je blokirano pola Vojvodine i više 
puteva u Srbiji. Istog dana su i tri sindika- 
ta zdravstva održali jednočasovni štrajk 
upozorenja zahtevajući povlačenje Uredbe 
o koeficijentima i doslednu primenu 
kolektivnih ugovora. 

Predizbornahapšenja 

Uplašeni za svoje guzice, političari su, osim 
ustupaka koje su spremni da daju radnici- 
ma u štrajku, „samoinicijativno” krenuli i u 
seriju predizbornih hapšenja, koja treba da 
svedoče o njihovim časnim namerama i želji 
da stanu na kraj „kriminalu i korupciji”. Ta- 
ko su, pored sitnih dilera drogom, uhapsili, 
ili barem priveli na informativne razgovore, 
i jedan broj rukovodilaca koji nisu uspeli da 
na vreme obnove i ojačaju dogovore koji su ih 
do sada štitili. Tako je npr. privedeno sedam 
osoba za „zloupotrebe prilikom privatizaci- 


je” pančevačke „Azotare”, a juče je na ispi- 
tivanje priveden i vlasnik građevinskog 
preduzeća „Ratko Mitrović”, čiji su radnici 
do nedavno bili u štrajku glađu zahtevajući 
da se preispita uvođenje tog preduzeća u 
stečaj. 

Nema sumnje da su privedene njuške 
višestruko odgovorne za tragičnu situaciju 



на Тргу Маркса и Енгелса 
у Београ ду у 14 часова 


АНАРХОСИНДИКАЛИСТИЧКА ИНИЦИЈАТИВА 


u kojoj se nalaze ta preduzeća, ali treba 
imati na umu nekoliko stvari - prvo, na 
sve te zloupotrebe radnici uništenih pre- 
duzeća su ukazivali odavno, kada je to 
imalo smisla: sada su u pitanju već gotovo 
poptuno uništene firme, sa zaposlenima bez 
budućnosti, kojima neće pomoći to što će 
oni koji su pomogli njihovo uništenje biti 
pritvoreni nekoliko meseci - drugo, količina 
opljačkanog novca i srušenih života u ovih 
nekoliko slučajeva je, nažalost, zanemarljivo 
mala prema onome što su vlastodršci uradi- 
li u poslednjih 20 i više godina i naivno je 
nasesti na ovo mazanje očiju u kome veliki 


kriminalci žrtvuju nekoliko svojih piona 
sa namerom da nas ubede u svoje dobre 
namere. Kažu: „Zloupotrebe prilikom 
privatizacije” (!?). Svaka privatizacija je 
zloupotreba i kriminal po sebi. Kažu: „Vla- 
snik c Ratka Mitrovića uveo preduzeće u 
stečaj“ (!?). Čitavo naše društvo je uvedeno 
u stečaj razbojništvom gazda i političara, a 
oni se i dalje slobodno šetaju po gradovima 
Srbije. 

Nemamagičnihrešenjau 

kapitalizmu 

Dinar nastavlja svoj pad, pokazujući ne- 
mogućnost vladajuće klase da održava ma- 
kar privid „normalnosti”, dok njeni pred- 
stavnici, poput guvernera NBS Šoškića, 
javno nariču nad tim što su „pregovori”, 
odnosno preuzimanje uputstava i direkcija, 
sa svetskim gazdama iz MMFa zamrznuti 
9. februara, te sa ,,nadom“ očekuju njihov 
nastavak odmah posle izbora. Ti pajaci 
veruju da je njihova bezidejnost samo 
njihova, i da gazde iz MMF-a imaju neka 
rešenja za probleme u sistemu koji je u 
potpunosti otišao dođavola. Verovatno 
smatraju da postoji neko magično rešenje 
koje će pomoći da unutar tržišne ekonomije 
nestanu problemi u zemlji u kojoj se za 285 
mesta u tri javna preduzeća javi preko 40.000 
mladih, nezaposlenih ljudi, i u kojoj na 100 
penzionera dolazi samo 102,5 zaposlenih. 

Ali magična rešenja ne postoje: kapitalisti- 
čki sistem nije u stanju da zadovolji potrebe 
većine čovečanstva, i stoga je nužno osuđen 
na propast. Prilikom odlaska sa istorijske 
scene, vladajuća klasa će pokušati da napra- 
vi što je moguće veću štetu, ali ako smo 
organizovani, solidarni i borbeni, možemo 
tu štetu umanjiti, i izvršiti pritisak koji će 
društvo pljačke, takmičenja i mržnje ubrzo 
pretvoriti u sistem u kome će biti stvorena 
sloboda, autonomija, ravnopravnost i uza- 
jamna pomoć. 


“NIK0 NIJE BEZNADEŽNIJE P0R0BLJEN NEG0 0NI K0JI SU U ZABLUDI DA SU SL0B0DNI,” (Gete) 







AKTUEINO 



Antikapitalistički Prvi maj! 


Pozivamo vas da nam se pridružite u 
utorak, prvog maja, u 14h na Trgu Mar- 
ksa i Engelsa (Nikole Pašića) u Beogra- 
du, na protestnoj antikapitalističkoj 
šetnji povodom međunarodnog Dana 
rada. Povorka će se od Trga kretati Bu- 
levarom Revolucije, spustiti se niz ulicu 
Kneza Miloša, a zatim završiti šetnju na 
Terazijama. 

Obeležavanje Prvog maja, borbenog 
dana solidarnosti proletarijata, koji nas 
podseća na herojsku borbu radnika iz 
Čikaga 1886. godine, u Srbiji je farsa već 
više od 60 godina. Tokom titioističkog 
perioda Prvi maj je pretvoren u okoštalu 
ceremoniju koja je za cilj imala slavljenje 
režima i nije sadržala ni borbene, a kamoli 
revolucionarne elemente. Nakon promene 
sistema, usled antikomunizma vladaju- 
ćih klasa, sve što podseća na ideju levice 
gurnuto je u zapećak, a obeležavanje Pr- 
vog maja je prepušteno žutim, sistemskim 
sindikatima koji su dali sve od sebe da 
celu stvar pretvore u sprdnju. Dok ASNS 
smatra da Prvi maj ne treba obeležavati, s 
obrazloženjem da je u pitanju „komunisti- 
čki praznik u , dotle SSSS i Nezavisnost 
kalkulišu sa obeležavanjem Prvog maja, 


menjajući lokacije, najavljujući pa negiraju- 
ći organizovanje i sl. U poslednjih nekoliko 
godina policijski sindikat ,,Sloga u , koji je 
nedavno potpisao sporazum o saradnji sa 
SPS-om, preuzeo je primat u mazanju očiju 
radništva - pokušavajući da nas ubedi da će 
se za svoja prava najbolje izboriti sarađuju- 
ći sa policijom i podržavajući kriminalce iz 
vlasti. 

Svesni smo da nas zbog kapitalističke i 
antiradničke propagande na protestu neće 
biti mnogo, ali smo takođe svesni potrebe 
ustanovljavanja prakse obeležavanja Prvog 
maja onako kako dolikuje, kao i nužnosti 
raskida sa kriminalnim trgovanjem ovim 
praznikom od strane žutih sindikata. Ovaj 
protest vidimo kao prvi u nizu borbenih 
obeležavanja Prvog maja u Srbiji, s name- 
rom da u perspektivi i kod nas na ulicama 
vidimo scene poput onih iz Atine, Berlina, 
Barselone i drugih gradova u svetu - scene 
radničke klase koja radikalno pruža otpor 
kapitalističkom sistemu. 

Pridružite nam se u borbi! 

Sekretarijat Beogradske lokalne grupe 
Anarhosindikalističke inicij ative 


Odaradniku 

O radniče, radniče, 
kapu si stavio, oči ti se ne vide, 
leđa si savio, prašinu miluješ, 
dok ludak pored tebe maglu prodaje. 

Na stub srama su te popeli, 
za primer služiš omladini. 
Glupo je ako vredan si, 

Ludo je ako pošten si. 

Sinovi te se odriču, 
ćerke te se stide, 
sponzori ih kupuju, 
u njima dobro vide. 

Ispravi leđa, radniče, 
skolni kapu sa očiju, 
uhvati decu za ruke 
i povedi revoluciju! 

K. K. 


Policija zabranila studentima da 
vazviju transparem ispred Rektorata 


24. april. Studentske aktiviste, koji su se u 
Beogradu okupili sa namerom da skrenu 
pažnju javnosti na štetnu komercijalizaciju 
visokog obrazovanja i potrebu za javno 
finansiranim obrazovanjem, ispred zgra- 
de Rektorata sačekala je policija u pratnji 
PR-a Univerziteta u Beogradu, Marijana 
Nikolića. Studenti su odmah legitimisani, 
uzeti su im podaci, nakon čega im je rečeno 


da će biti pohapšeni ukoliko se istog 
trenutka ne raziđu. Studentski akvitisti sa 
Fakulteta muzičkih umetnosti i Sindikata 
obrazovanja ASI otišli su na Kalemegdan, 
gde su razvili transparent. 

U drugim gradovima u regionu, Sko- 
plju, Prištini, Sarajevu, Rijeci, održana 
je zajednička akcija mreže Balkan Stu- 
dent. Ispred zagrada Rektorata u ovim 


gradovima istaknuti su transparenti koji 
afirmišu ideju besplatnog obrazovanja. 
Sa druge strane, u Beogradu je studente 
maltretirala policija, što još jednom po- 
kazuje nivo represije koja se kod nas vrši u 
cilju sprečavanja kritičkog mišljenja i bilo 
kakvog nezavisnog organizovanja, kako bi 
vlast mogla da nastavi degradiranje znanja, 
a profiteri na fakultetima da nesmetano 
nastave sa pljačkanjem studenata i njihovih 
roditelja. 

Da li ste 
znali O 

.. .da svake večeri svaki 
sedmi čovek na svetu 
u krevet leže gladan. 

V_ W 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 

ex-Idolmladih 


ZAGREBI DIIBUi k 

Nijedno pravo nije 
nam poklonjeno! 



To nije dan odmora 
i opuštanja, već dan 
borbe, dan štrajkova i 
pobune. 

U XIX veku u „razvijenim“ kapitalističkim 
zemljama radnički pokret se fokusirao na 
zahtev za smanjenje radnog dana. Kada 
čovek radi deset, dvanaest ili više sati dne- 
vno, lišen je svake mogučnosti da razvija 
svoje sposobnosti, da se posveti ljudima ko- 
je voli ili razvija svoja interesovanja. Radi i 
spavaj - to je sve što imaš od života. Radnici 
su umirali mladi zbog katastrofalnih uslova 
života i rada - bili su bukvalno izrabljivani 
do smrti. 

U takvim okolnostima formulisan je ra- 
dikalan zahtev: skraćivanje radnog dana 
na osam sati. U SAD je za 1. maj 1886. 
zakazan generalni štrajk. Stotine hiljada 
ljudi tog dana napustilo je radna mesta i 
u nepreglednim kolonama protestovalo 
ulicama američkih gradova, zahtevajući 
skraćenje radnog dana bez smanjivanja pri- 
manja. 

U Čikagu, gde je postojao jak ana- 
rhosindikalistički pokret, prvog dana 
generalnog štrajka preko trista hiljada 
radnika zaustavilo je proizvodnju, što gazde 
i država smatraju za drskost i neviđenu 
provokaciju. Po ulicama, na ćoškovima 
i krovovima raspoređeno je hiljade 
teško naoružanih policajaca i detektiva, 
dok je Nacionalna garda čekala poziv 
na intervenciju. Nakon što su dva dana 
generalnog štrajka protekla bez većih in- 
cidenata, trećeg dana policija napada zbor 
na kome se šest hiljada radnica i radnika 
okupilo da izglasaju delegaciju koja će ih 
predstavljati na pregovorima sa upravom 
fabrike. Radnici uzvraćaju, policija puca u 
masu i rasteruje radnike. Ali, na trgu ostaje 
šest radnika. Oni nisu mogli da odu. Bili su 
mrtvi. 

Te večeri anarhosindikalisti zakazuju novo 
okupljanje i sledećeg dana, pred više hiljada 


ljudi, na trgu Hejmarket govore anarhisti 
Spajs i Parsons. I pored ogromnog besa zbog 
ubijenih drugova, okupljanje je bilo mi- 
rno sve dok nije došlo dvesta naoružanih 
policajaca da prekine skup. U tom trenut- 
ku odjeknula je eksplozija bombe bačene 
među policajce - osmorica su poginula. U 
konfuziji koja je nastala, policija puca na sve 
što se kreće i divljački batina svakoga koga 
dohvati. Ne zna se koliko je ljudi policija 
ubila tog dana, ali je preko dve hiljade 
bilo ranjeno! Do danas nije razjašnjeno 
ko je zaista bacio bombu, ali su radnici 
krivili policijske agente-provokatore, što je 
bilo sasvim u skladu s tradicijom čikaške 
policije, poznate po ubacivanju provokatora 
među demonstrante. 


Državni tužilac je rekao: 
„Osudite ove Ijude, 
neka postanu primer - 
obesite ih i spasite naše 
institucije!" 


Država je iskoristila priliku i za napad su 
odmah optužena osmorica vodećih ana- 
rhosindikalista. U nameštenom procesu, 
bez dokaza, sedmorica anarhista su osuđe- 
na na smrt vešanjem, a jedan na petnaest 
godina zatvora. Umesto dokazivanja kri- 
vice, tužilac ih je optuživao da su pisali 
tekstove koji pozivaju na otpor sistemu, 
štampali anarhističke novine, držali govore 
na štrajkovima... Državni tužilac je rekao: 
„Osudite ove ljude, neka postanu primer - 
obesite ih i spasite naše institucije!“ Od njih 
sedmorice jedan je izvršio ,,samoubistvo“ u 
zatvorskoj ćeliji, dvojci je kazna ,,ublažena“ 
u doživotni zatvor, a Spajs, Engel, Fišer i 
Parsons su obešeni 11. novembra 1886. 

Eto, zato obeležavamo Prvi Maj. To je dan 
kada je radništvo izašlo na ulice da traži 
svoja prava, ne oslanjajući se na političa- 
re i pravosudni sistem, shvatajući da će 
se osloboditi samo ili se neće osloboditi 
uopšte. To nije dan odmora i opuštanja, 
dan zahvalnosti našim gazdama što su nam 
udelili par neradnih dana, već dan borbe, 
dan štrajkova i pobune. Sećajući se svih 
poubijanih za vreme generalnog štrajka u 
SAD pre 126 godnina, treba da budemo 
svesni da se to i danas svakodnevno dešava 
širom sveta, da se može desiti svakome od 
nas, i da će se dešavati sve dok budu po- 
stojali kapitalizam i država. 

Tadej Kurepa 


Svanuo je i taj sumorni dan. Bez ikakve najave 
ili racionalnog objašnjenja, naprasno su isče- 
zli svi političari! Svi predsednički kandidati, 
još uvek aktuelni poslanici i odbornici (kao 
i kandidati za njihove naslednike), ministri, 
gradonačelnici, istaknuti članovi mesnih od- 
bora, bosovi narko-kartela, vlast, opozija, 
poluopozicija... Kao da su u zemlju propali! 
Nisu se pojavili u svojim kabinetima, pred 
TV kamerama, na predizbornim mitinzima 
i otvaranjima novih asfaltnih deonica. Crne 
limuzine u sablasnim garažama snuždeno 
su čekale meke guzice omiljenih putnika, 
a umiljate okice pečenih jaganjaca i ostalih 
krkanluka tiho su jecale hladeći se. Ali čelju- 
sti dragih političara nije bilo ni od korova. 

Istina, ostala je neka sitna boranija koja 
se zatečeno okupljala po stranačkim pro- 
storijama, ali su i oni, nemoćni pred no- 
vonastalim događajima, već oko podne rešili 
da ne čine ništa u odsustvu svojih ovnova 
predvodnika. 

U opštem čemeru i kuknjavi, u mislima 
ožalošćenih i dalje je sijao onaj srdačni osmeh 
Tome Nikolića, a u ušima kao da je odzvanjao 
onaj Tadićev glas umornog porno glumca na 
samrti. Nadali smo se da će se hitro, poput 
Koštuničinih panterskih poteza, odnekud 
pojaviti barem iskreni Čeda sa rukicama na 
grudima ili bar ona poštenjačina Dinkić za 
kojim su svu kosu počupali i sedam Morava i 
Nišava suza isplakali regioni - jaka Srbija. Sa 
bolom u duši sećali smo se prohujalih dana 
kada smo se, onako drugarski, praznicima 
rvali goli u blatu sa Slobom, Šešeljem, Zo- 
ranom, Ivicom, Dušanom... 

Ucveljeni, bez svojih divnih predstavnika, 
ljudi su bili prinuđeni da se sami dogovaraju 
i zajedno odlučuju o svim stvarima od ja- 
vnog značaja. Isto se dogodilo i u ostalim 
državama, tako da su granice i važeći savezi 
brzo gubili smisao. 

Na zgražavanje nemoćnog naroda, zavlada- 
la je opšta anarhija! Iščezavale su globalne 
krađe, eksploatacija i ratovi, a u novonasta- 
lim okolnostima gasili su se i arhaični zanati 
lopova, ubica, huligana, sudija, policajaca, 
vojnika... 

Prošlo je otad dosta vremena, na stare dobre 
dane sećaju nas još samo putujući cirkusi ko- 
ji gostuju u bivšim skupštinama, sudovima 
i policijskim stanicama, gde tužni klovnovi, 
akrobate, pajaci i Vuk Drašković izvode 
predizborne tačke u znak sećanja na doba 
kada smo bili srećni. 


^Dinektnu akciju možete nabaviti na slededm mestimaČ^ 
BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRAT FIDEL i BRAT ČE. KRAGUJEVAC: 
Kafane MAGMA i MARKO. SREMSKA 
MITROVICA: Knjižara BUKBAR. UŽICE: 

Kafić KUĆAČAJA. NIŠ: Udruženje ŽENSKI 
PROSTOR. ZAJEČAR: Omladinski centar 
ZAJEČAR. Novi Sad: Knjižare NUBLU i 
^MALAVELIKAKNJIGA. _ ^ 














23. april. Nekoliko hiljada poljo- 
privrednih radnika u Hondurasu 
okupiralo je zemljišta krupnih 
zemljoposednika. Njihova koordini- 
sana akcija preduzeta je na nekoliko 
lokacija širom zemlje. Oni izjavljuju 
da su samo preuzeli javna dobra 
koja su inače, po zakonu ove zemlje, 
predviđena za to da na njima siromaš- 
ni proizvode hranu, a vlada tvrdi da je 
to bio ilegalni napad usmeren na pri- 
vatne firme, s politički motivisanim 
ciljem da se destabilizuje vlada Porfiri- 
ja Loboa. 

Sukobi oko zemljišta su sve češći u 
Hondurasu, a u njima je tokom po- 


slednjih godina ubijeno desetine ra- 
dnika. Predstavnici radničkog pokre- 
ta Hondurasa naglašavaju da je vlast 
već nekoliko puta izigrala obećanje 
da će izvršiti preraspodelu obradivog 
zemljišta i reformisati zakon o agraru, 
optužujući je da deluje u interesu 
krupnih zemljoposednika. 

U Rimu demonstracije zbog 
najave novih antiradničkih uredbi 

21. april. Hiljade demonstranata pre- 
plavilo je ulice Rima da bi iskazali bes 
zbog namera vlade Marija Montija 
da uvede uredbe koje kompanijama 
omogućavaju čitav niz olakšica za ot- 


puštanje radnika. Javni prevoz u Ri- 
mu bio je potpuno blokiran nakon što 
su zaposleni u gradskom autobuskom 
saobraćaju i metrou obustavili rad na 
24 sata, dovodeći do očajanja revno- 
sne sugrađane koji su hrlili na posao. 

Procenjuje se da će nemiri u Italiji 
eskalirati. Sindikati traže smenu vlade, 
iako je nakon skorašnjeg odlaska 
Berluskonija jasno da ovakve pro- 
mene, same po sebi, u zemlji koja sve 
teže izlazi na kraj sa nagomilanim 
„spoljnim” dugovima, ni za dlaku 
ne menjaju represivni ekonomski i 
politički kurs koji diktira globalna 
finansijska oligarhija. 


Centar za liberterske studije predstavlja: 

PUNK-ROCK OBRADE 

Audio disk sa savremenim obradama revolu- 
cionarnih pesama, prepevanim u punk-rock 
ritmu. Poslušajte neke od najslavnijih pesama 
španske i italijanske revolucionarne radničke 
klase iz perioda prethodne velike svetske 
ekonomske krize. Uz disk se dobija i knjižica sa 
tekstovima pesama i fotografijama. 



Cena: 200 din. 


Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šifrovane riiečl 

Omcln ЈгмЖаЈг 


I. slatkica slična džemini; 2. raniji naziv za mupu; 3. duplo je manji od 
celtrona; 4. manji je od okeanala; 5. najvažniji sastojak bronzareca; 

6. drugačiji naziv za pederzir; 7. turski kaledvoboj; 8. suprotna je od 
koistine; 9. specifična vrsta karaprstena; 10. dlake na licu, nisu brkavice; 

II. od njega se pravi opijumavejev; 12. od njega se pravi pekmezančanin. 
Rešenja iz prošlog broja: 

Rešenja iz prošlog broja: 1. konfeta; 2. Belgija; 3. Sombor; 4. Vojvodina; 5. vetropir; 6. patofna; 

7. veštica; 8. Zvezdara; 9. Čedomir; 10. teletina; 11. doberman; 12. Papagaj. 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 















































































































